У кнігу ўвайшлі апавяданні ранняга перыяду творчасці вядомага беларускага пісьменніка Уладзіміра Арлова. Аўтар засяроджвае ўвагу на ўнутраным свеце сваіх герояў, паказвае спасціжэнне імі сапраўдных жыццёвых каштоўнасцей. Персанажы апавяданняў трапляюць у няпростыя сітуацыі, трымаючы своеасаблівы экзамен на маральную сталасць. Творамі, прадстаўленымі ў кнізе "Палёты самотнага птаха", Уладзімір Арлоў увайшоў у беларускую літаратуру як самабытны аўтар, які прэтэндуе на самую высокую ўвагу чытачоў і крытыкаў.